Saya mau tau Gambaran keseluruhan dari Jalan Negeri Kedah K749. Jelaskan dalam bahasa melayu

K749 bermula sebagai kilometer sifar di Kampung Sungai Limau, di simpang tiga K707 (Jalan Sungai Limau). Persimpangan ini berada di titik mula pertindihan K707 dengan Jalan Rentas Pedalaman Kedah Timur (TEKIH) di Kampung Banggol Saga. K749 bakal menelusuri kawasan belukar dan ladang penanaman pokok getah yang ditanam di sepanjang kaki bukit Bukit Sapi. DI bahagian timur laut Kampung Sirako, K749 bakal bersimpang dengan sebatang jalan cabang ke Kem Rekreasi Belia Baling Program Latihan Khidmat Negara (PLKN) yang di bawah Kementerian Pertahanan Malaysia. Lalu, K749 bakal merentasi Sungai Sirako sebanyak dua kali; yang pertama merupakan anak sungainya yang dikenali sebagai cabang Sungai Sirako ke-14 manakala yang kedua merupakan Sungai Sirako itu sendiri. Lintasan ini tidak terletak jauh dari simpang Kem Rekreasi Belia Baling.

Jajaran dilanjutkan lagi dengan melalui kawasan perkampungan Kampung Banggol Lahar dengan pergerakan kebanyakanya menuju ke arah barat daya. Di kawasan perkampungan Kampung Charok Kelian Ulu, K749 bakal membuat pertemuan antara K750 (Jalan Kampung Charuk Kelian 'B'). K749 diteruskan dengan menuju ke arah utara, lalu merentasi sebatang sungai bernama Sungai Charok Kelian (atau Sungai Charok Klian). Di Kampung Relau, K749 akan bersimpang dengan jalan kampung lantas membengkok sedikit ke arah barat daya menuju ke kaki bukit Bukit Siring berdekatan dengan sempadan antara Daerah Sik dan Daerah Baling, dan seterusnya tiba di penamat utaranya. Penamat K749 merupakan jalan mati.

Ringkasnya, jajaran Jalan Negeri K749 yang telah diwarta terletak dalam kawasan luar bandar di tengah-tengah Daerah Baling. K749 merupakan jalan raya tunggal uatara-selatan dengan dua lorong dari permulaan hingga pengakhiran hayat laluan dan diselia sepenuhnya oleh JKR Daerah Baling, melalui Kerajaan Negeri Kedah. Nama jalan raya bagi K749 yang diwarta  dalam Sistem Maklumat Rekod-Rekod Jalan Raya Malaysia (MARRIS) ialah Jalan IADP B4 RISDA/Pertanian Kampung Caruk Kelian, Pulai (PLKN).